ddrg/super_eurlex huggingface dataset:
Euroopa Liidu Teataja L 027 , 03/02/1996 Lk 0006 - 0006



Komisjoni määrus (EÜ) nr 205/96, 2. veebruar 1996, millega muudetakse määrust (EMÜ) nr 1538/91, millega kehtestatakse määruse (EMÜ) nr 1906/90 (teatavate kodulinnuliha turustusnormide kohta) üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 1906/90 teatavate kodulinnuliha turustusnormide kohta, [1] viimati muudetud määrusega (EÜ) nr 3204/93, [2] eriti selle artiklit 9, ning arvestades, et: komisjoni määruses (EMÜ) nr 1538/91 [3] (viimati muudetud määrusega (EÜ) nr 2390/95 [4]) sätestatakse kodulinnulihasektori turustusnormide üksikasjalikud rakenduseeskirjad; külmutatud ja sügavkülmutatud tibude veesisalduse kontrolli käsitlevaid sätteid tuleks kohandada pädevate asutuste poolt või nende vastutusel tehtavate kontrollide sageduse ning teatavatel juhtudel tööstuse poolt ülevõetavate kulude osas; kõnealuste kontrollide tulemused tuleks teha kättesaadavaks riigi ja ühenduse tugilaboritele täiendavaks hindamiseks ning kõnealuseid tulemusi peaks uurima korralduskomitee; käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1538/91 artiklit 14a muudetakse järgmiselt. 1. Lõikes 4 asendatakse sõnad "kahe nädala" sõnadega "kahe kuu". 2. Lõikele 5 lisatakse järgmine lõik: "Kõikidel juhtudel, kui külmutatud või sügavkülmutatud tibude partii ei vasta käesoleva määruse sätetele, taasalustavad pädevad asutused lõikes 4 osutatud miinimumsagedusega kontrolle alles pärast seda, kui on saadud negatiivsed tulemused kolmelt V või VI lisa kohaselt järjestikuselt kontrollimiselt, mille puhul võetakse proovid kolmel erineval tootmispäeval kuni nelja nädala jooksul. Nende erakorraliste kontrollide kulud kannab asjaomane tapamaja." 3. Lõike 12 järele lisatakse lõige 12a: "12a. Liikmesriikide pädevad asutused teatavad viivitamata asjaomasele riigi tugilaborile nende poolt või nende vastutusel tehtud kontrollide tulemustest. Riigi tugilaborid edastavad kõnealused andmed iga kuue kuu järel ühenduse tugilaborile täiendavaks hindamiseks ja vähemalt kord aastaks toimuvaks aruteluks riigi tugilaboritega. Tulemused esitatakse korralduskomiteele läbivaatamiseks vastavalt määruse (EMÜ) nr 2777/75 artiklile 18." Artikkel 2 Käesolev määrus jõustub 1. märtsil 1996. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. veebruar 1996 Komisjoni nimel komisjoni liige Franz Fischler [1] EÜT L 173, 6.7.1990, lk 1. [2] EÜT L 289, 24.11.1993, lk 3. [3] EÜT L 143, 7.6.1991, lk 11. [4] EÜT L 244, 12.10.1995, lk 60. --------------------------------------------------
Euroopa Liidu Teataja L 277 , 30/10/1996 Lk 0004 - 0004



Nõukogu määrus (EÜ) nr 2063/96, 14. oktoober 1996, millega muudetakse määrust (EMÜ) nr 1180/77 teatavate Türgist pärinevate põllumajandussaaduste ja -toodete ühendusse importimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut, võttes arvesse nõukogu 28. detsembri 1992. aasta määrust (EMÜ) nr 3813/92 arvestusühiku ja ühise põllumajanduspoliitika raames kohaldatavate konverteerimiskursside kohta, [1] eriti selle artikli 13 lõiget 1, ning arvestades, et: EMÜ-Türgi assotsiatsiooninõukogu 17. mai 1977. aasta otsusega nr 1/77 ühendusse imporditavate Türgi põllumajandussaaduste ja -toodete suhtes tehtud uute soodustuste kohta nähakse ette, et kui Türgi kehtestab CN-koodide 15091010, 15091090 ja 15100010 alla kuuluva ühendusse imporditava oliiviõli suhtes ekspordierimaksu, vähendatakse sellise õli suhtes kohaldatavat maksu kindlaksmääratud summa võrra, mis on 0,7245 eküüd 100 kg kohta, ja erimaksuga võrdse summa võrra; vähendatav summa on kindlaks määratud nii, et kõnealuse otsuse artikliga 2 ettenähtud vähendamise puhul ei ületa see 10,88 eküüd 100 kg kohta ja otsuse IV lisaga ettenähtud lisasumma puhul 10,88 eküüd 100 kg kohta; otsust nr 1/77 rakendati määrusega (EMÜ) nr 1180/77 [2]; lepinguosalised on kirjavahetuse teel sõlmitud kokkuleppes otsustanud määrata lisasumma ajavahemikuks 1. jaanuarist 1994 kuni 31. jaanuarini 1995 kindlaks 10,88 eküüle 100 kg kohta ja 1. veebruariga 1995 algavaks ajavahemikuks 13,14 eküüle 100 kg kohta; määrust (EMÜ) nr 1180/77 tuleks vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1180/77 artikli 9 lõike 1 punkt b asendatakse järgmisega: "b) summa, mis on võrdne ekspordierimaksuga, millega Türgi sellist õli maksustab, kuid mis ajavahemikul 1. jaanuarist 1994 kuni 31. jaanuarini 1995 ei ületa 10,88 eküüd 100 kg kohta ja 1. veebruariga 1995 algaval ajavahemikul 13,14 eküüd 100 kg kohta, neid summasid suurendatakse vastavalt esimesel ajavahemikul 10,88 eküü võrra 100 kg kohta ja teisel ajavahemikul 13,14 eküü võrra 100 kg kohta." Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 14. oktoober 1996 Nõukogu nimel eesistuja R. Quinn [1] EÜT L 387, 31.12.1992, lk 1. Määrust on viimati muudetud määrusega (EÜ) nr 150/95 (EÜT L 22, 31.1.1995, lk 1). [2] EÜT L 142, 9.6.1977, lk 10. Määrust on viimati muudetud määrusega (EMÜ) nr 1902/92 (EÜT L 192, 11.7.1992, lk 3). --------------------------------------------------
Euroopa Liidu Teataja L 317 , 06/12/1996 Lk 0013 - 0013



Komisjoni määrus (EÜ) nr 2333/96, 5. detsember 1996, millega muudetakse määrust (EÜ) nr 2051/96, millega kehtestatakse teatavad üksikasjalikud rakenduseeskirjad eksporditoetuse andmiseks veise- ja vasikalihale, mille suhtes võib Kanadas kohaldada impordi erirežiimi, ning muudetakse määrust (EÜ) nr 1445/95 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud määrusega (EÜ) nr 2222/96, [2] eriti selle artikleid 9 ja 13, ning arvestades, et: komisjoni määrusega (EÜ) nr 2051/96 [3] sätestatakse teatavad üksikasjalikud eeskirjad vasikaliha eksportimiseks Kanadasse ning nähakse eelkõige ette kvartalil põhinev sertifikaatide haldamine; pidades silmas Kanada eeskirju veiseliha WTO tariifikvoodi rakendamiseks, tuleks muuta komisjoni määruse (EÜ) nr 2051/96 ja määruse (EÜ) nr 1445/95 [4] (viimati muudetud määrusega (EÜ) nr 2051/96) teatavaid sätteid; käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Komisjoni määruse (EÜ) nr 2051/96 artikli 1 lõige 1 asendatakse järgmisega: "1. Käesoleva määrusega kehtestatakse üksikasjalikud rakenduseeskirjad 5000 tonni ühenduse päritolu värske, jahutatud või külmutatud, erirežiimi tingimustele vastava veise- ja vasikaliha sisseveo kohta Kanadasse kalendriaasta jooksul." Artikkel 2 Komisjoni määrust (EÜ) nr 1445/95 muudetakse järgmiselt. 1. Artikli 12a lõige 6 asendatakse järgmisega: "6. Litsentsitaotlusi võib esitada üksnes iga kuu esimese viie päeva jooksul." 2. Artikli 12a lõike 8 viimases lauses asendatakse sõna "kvartaliks" sõnaga "kuuks." 3. Artikli 12a lõige 9 asendatakse järgmisega: "9. Litsentsid antakse välja hiljemalt iga kuu 21. päeval." Artikkel 3 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. jaanuarist 1997. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. detsember 1996 Komisjoni nimel komisjoni liige Franz Fischler [1] EÜT L 148, 28.6.1968, lk 24. [2] EÜT L 296, 21.11.1996, lk 50. [3] EÜT L 274, 26.10.1996, lk 18. [4] EÜT L 143, 27.6.1995, lk 35. --------------------------------------------------
Euroopa Liidu Teataja L 014 , 19/01/1996 Lk 0013 - 0013



Komisjoni määrus (EÜ) nr 69/96, 18. jaanuar 1996, millega muudetakse määrust (EMÜ) nr 2676/90, millega nähakse ette ühenduse veinianalüüsi meetodid EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 16. märtsi 1987. aasta määrust (EMÜ) nr 822/87 veinituru ühise korralduse kohta, [1] viimati muudetud määrusega (EÜ) nr 1544/95, [2] eriti selle artiklit 74, ning arvestades, et: komisjoni 17. septembri 1990. aasta määruse (EMÜ) nr 2676/90 (millega nähakse ette ühenduse veinianalüüsi meetodid, [3] viimati muudetud määrusega (EMÜ) nr 60/95 [4]) lisa 25. peatüki punktis 2.2.3.3.2 on kirjeldatud viinamarjamahla vääveldioksiidisisalduse analüüsimeetodit, mille abil on võimalik eraldada vääveldioksiidi paremini kui varem kasutatud, 13. peatüki punktis 13.4 kirjeldatud meetodi puhul; selle tulemusena on analüüsitavate viinamarjamahlade vääveldioksiidi üldsisaldus suurem ning see võib ületada kehtestatud piirmäära; pidades silmas asjaolu, et kõnealuse meetodi tõttu tuleb ettevõtjatel teha tehnilisi muudatusi ning raskuste vältimiseks viinamarjamahla müümisel tuleks kuni veiniaasta lõpuni pikendada üleminekuperioodi, mille jooksul võib viinamarjamahla vääveldioksiidisisaldust analüüsida varem kasutatud meetodi abil; tuleks vältida pauside tekkimist kõnealust analüüsimeetodit hõlmavate üksikasjalike eeskirjade kohaldamisel; käesoleva määrusega ettenähtud meetmed on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2676/90 lisa 25. peatüki punktis 2.2.3.3.2 asendatakse kuupäev 31. detsember 1995 kuupäevaga 31. august 1996. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. jaanuarist 1996. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. jaanuar 1996 Komisjoni nimel komisjoni liige Franz Fischler [1] EÜT L 84, 27.3.1987, lk 1. [2] EÜT L 148, 30.6.1995, lk 31. [3] EÜT L 272, 3.10.1990, lk 1. [4] EÜT L 11, 17.1.1995, lk 19. --------------------------------------------------
Euroopa Liidu Teataja L 230 , 11/09/1996 Lk 0006 - 0006



Komisjoni määrus (EÜ) nr 1756/96, 10. september 1996, millega muudetakse määrust (EÜ) nr 1598/95, milles sätestatakse üksikasjalikud eeskirjad täiendava imporditollimaksu korra kohaldamiseks piima- ja piimatootesektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EÜ) nr 1587/96, [2] eriti selle artikli 15 lõiget 4, ning arvestades, et: komisjoni määruse (EÜ) nr 1598/95 [3] (muudetud määrusega (EÜ) nr 2931/95 [4]) lisa kehtib ainult 30. juunini 1996; niisugune kord tuleks muuta alaliseks ning tähtajad tuleks ära kaotada; käesoleva määrusega kehtestatud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1598/95 lisast jäetakse välja sõnad "kohaldatav 1. juulist 1995 kuni 30. juunini 1996". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. september 1996 Komisjoni nimel komisjoni liige Franz Fischler [1] EÜT L 148, 28.6.1968, lk 13. [2] EÜT L 206, 16.8.1996, lk 21. [3] EÜT L 151, 1.7.1995, lk 1. [4] EÜT L 307, 20.12.1995, lk 10. --------------------------------------------------
Komisjoni määrus (EÜ) nr 95/96,

23. jaanuar 1996,

millega muudetakse määrust (EÜ) nr 1501/95, millega kehtestatakse teravilja eksporditoetuste andmist ja teraviljaturu häirete korral võetavaid meetmeid käsitleva nõukogu määruse (EMÜ) nr 1766/92 teatavad üksikasjalikud rakenduseeskirjad

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1863/95, [2] eriti selle artikli 16 lõiget 2,

ning arvestades, et:

komisjoni määrusega (EÜ) nr 1501/95, [3] muudetud määrusega (EÜ) nr 2480/95, [4] sätestatakse määruse (EMÜ) nr 1766/92 artikli 16 kohaldamisel meetmete võtmine juhul, kui ühenduse turul on häired või häirete oht, ja eelkõige ekspordimaksu kohaldamise tingimused;

rahvusvaheliste lepingute või muude lisaprogrammidega sätestatud ühenduse toiduabimeetmete ja riiklike toiduabimeetmete ning muude ühenduse tasuta tarnimise meetmete mittekaubandusliku laadi tõttu ei kohaldata sellel eesmärgil teostatud ekspordi suhtes ekspordimaksu, mida kohaldatakse kaubandusliku ekspordi suhtes häirete korral teraviljaturul; määrusesse (EÜ) nr 1501/95 tuleks seetõttu lisada asjakohane säte;

tuleks ette näha, et seda erisätet kohaldatakse asjakohaste täiendavate dokumentide esitamise korral ekspordi suhtes, et rakendada võetud meetmeid pärast ekspordimaksude kindlaksmääramist määruse (EMÜ) nr 1766/92 artikli 16 kohaldamisel, ja seda kohaldatakse esimest korda jooksval turustusaastal komisjoni 18. juuli 1995. aasta määruse (EÜ) nr 1749/95 (millega määratakse kindlaks CN-koodide 10011000 ja 11031110 alla kuuluvate toodete ekspordimaks) [5] kohaselt;

käesoleva määrusega ettenähtud meetmed on kooskõlas teraviljaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1501/95 artiklile 15 lisatakse teine lõik:

"Teravilja või teraviljatoodete ekspordi suhtes ei kohaldata siiski mingit maksu juhul, kui eksporditakse rahvusvaheliste lepingute või muude lisaprogrammidega sätestatud ühenduse toiduabimeetmete ja riiklike toiduabimeetmete või muude ühenduse tasuta tarnimise meetmete rakendamiseks."

Artikkel 2

Asjaomaste ettevõtjate algatuse korral ja tõendite esitamisel selle kohta, et eksporditakse asjaomaste toiduabiprogrammide raames, kohaldatakse artiklit 1 sellise ekspordi suhtes, mis on kõnealusel eesmärgil läbi viidud alates 19. juulist 1995. Kõik pädeva asutuse nõudmisel esitatud tagatised vabastatakse.

Artikkel 3

Käesolev määrus jõustub järgmisel päeval pärast Euroopa Ühenduste Teatajas avaldamist.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 23. jaanuar 1996

Komisjoni nimel

komisjoni liige

Franz Fischler

[1] EÜT L 181, 1.7.1992, lk 21.

[2] EÜT L 179, 29.7.1995, lk 1.

[3] EÜT L 147, 30.6.1995, lk 7.

[4] EÜT L 256, 26.10.1995, lk 9.

[5] EÜT L 169, 19.7.1995, lk 21.

--------------------------------------------------
Euroopa Liidu Teataja L 171 , 10/07/1996 Lk 0001 - 0002



Nõukogu määrus (EÜ) nr 1323/96, 26. juuni 1996, millega muudetakse määrust (EMÜ) nr 1784/77 humala sertifitseerimise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, [1] eriti selle artikli 2 lõiget 4, võttes arvesse komisjoni ettepanekut ning arvestades, et: nõukogu määruses (EMÜ) nr 1784/77 [2] määratakse kindlaks etapp, mil peab toimuma humala sertifitseerimine, ja sätestatakse tingimused, mille alusel humalatooteid võib täiendavalt töödelda; endises Saksa Demokraatlikus Vabariigis on humalat pärast koristamist traditsiooniliselt töödeldud teisiti kui teistes ühenduse osades, nimelt ei võimalda olemasolevad seadmed kahte etappi eraldi teostada ning seetõttu toimub paljudes humalakasvatusega tegelevates ettevõtetes humalate puhastamine ja esialgne kuivatamine samal ajal kui jahvatamine ja graanuliteks pressimine; selline kord ei ole siiski kooskõlas ühenduse õigusaktidega, milles sätestatakse, et sertifitseerimine peab toimuma enne töötlemist; selleks et võimaldada tootjatel hajutada uusi investeeringuid sobiva ajavahemiku peale, on määruses (EMÜ) nr 1784/77 sätestatud üleminekuaeg, mis on pikem kui komisjoni 26. juuli 1991. aasta määrusega (EMÜ) nr 2239/91 (pärast Saksamaa ühinemist humalasektoris kohaldatavate üleminekumeetmete kohta) [3] ettenähtud ja 31. detsembril 1992 lõppenud ajavahemik; teatavates põllumajandusettevõtetes ei olnud olukord 31. detsembriks 1995 stabiliseerunud; seepärast tuleks kõnealuse erandi kohaldamist pikendada ühe aasta võrra ning muuta vastavalt asjaomaste põllumajandusettevõtete loetelu, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1784/77 muudetakse järgmiselt. 1. Artikli 1 lõike 3 teises lõigus asendatakse kuupäev "31. detsember 1995" kuupäevaga "31. detsember 1996". 2. Lisa asendatakse käesoleva määruse lisaga. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. jaanuarist 1996. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 26. juuni 1996 Nõukogu nimel eesistuja M. Pinto [1] EÜT L 175, 4.8.1971, lk 1. Määrust on viimati muudetud määrusega (EÜ) nr 3290/94 (EÜT L 349, 31.12.1994, lk 105). [2] EÜT L 200, 8.8.1977, lk 1. Määrust on viimati muudetud 1994. aasta ühinemisaktiga. [3] EÜT L 204, 27.7.1991, lk 14. -------------------------------------------------- LISA " "LISA" Põllumajandusettevõtted, kus sertifitseerimine võib toimuda pärast graanuliteks töötlemist: SAKSI-ANHALTI LIIDUMAA: | Eichenbarleben (endine Irrleben) | Osterweddinger | Blumenberg (endine Langenweddingen) | TÜÜRINGI LIIDUMAA: | Kutzleben (endine Bad Tennstedt) | Heringen | Kindelbrück | Vogelsberg (endine Groβbrembach) | Groβenehrich | Hohenebra | " --------------------------------------------------
Komisjoni määrus (EÜ) nr 242/96,

7. veebruar 1996,

teatavate kaupade koondnomenklatuuri klassifitseerimise kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 3009/95, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane, et siduva tariifiinformatsiooni saaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud komisjoni määrusega (EMÜ) nr 2454/93 [4] artikli 12 lõike 6 sätetele kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määruse sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriigi tolli poolt väljastatud siduvale tariifiinformatsioonile, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 7. veebruar 1996

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 319, 30.12.1995, lk 1.

[3] EÜT L 302, 19.10.1992, lk 1.

[4] EÜT L 253, 11.10.1993, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

Plastmassist õhupüstol, mille sisemehhanism ja relvaraua siseosa on metallist ja millega saab tulistada plastkuule. | 93040000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodi 93040000 sõnastusega. Toote klassifitseerimine rubriiki 9304 on osaliselt tingitud sellest, et oma ulatuse ja toimejõu tõttu võib see tekitada kehavigastusi. |

--------------------------------------------------
Komisjoni määrus (EÜ) nr 241/96,

7. veebruar 1996,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuni 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 3009/95, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane, et siduva tariifiinformatsiooni saaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud komisjoni määrusega (EMÜ) nr 2454/93 [4]) artikli 12 lõike 6 sätetele kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määruse sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriigi tolli poolt väljastatud siduvale tariifiinformatsioonile, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 7. veebruar 1996

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 319, 30.12.1995, lk 1.

[3] EÜT L 302, 19.10.1992, lk 1.

[4] EÜT L 253, 11.10.1993, lk 1.

--------------------------------------------------

LISA

KIRJELDUS | Klassifikatsioon (CN-kood) | Põhjendus |

1 | 2 | 3 |

Emakasisene seade, mis koosneb kahe nailonniidiga plastseadmest ja progesterooni sisaldavast kapslist. | 90189085 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 9018, 901890 ja 90189085 sõnastusega. |

--------------------------------------------------